ועדת הכלכלה, כנסת 17, פרוטוקול מספר 127, 2006-12-12 10:00

משה כחלון: בוקר טוב.

משה כחלון: אני פותח את ישיבת ועדת הכלכלה.

משה כחלון: על סדר היום: הצעה לסדר היום (דיון מהיר): היעדר פירוט בחשבוניות דרך ארץ לשירותי כביש מס' 6, של חברת הכנסת אורית נוקד.

משה כחלון: חברת הכנסת נוקד העבירה בקשה לקיים דיון מהיר בנושא של היעדר פירוט חשבוניות בדרך ארץ.

משה כחלון: חברת הכנסת נוקד, אני מבין שאנשים נוסעים, משלמים ולא מקבלים חשבונית?

אורית נוקד: אני אציג את הנושא.

אורית נוקד: חברת דרך ארץ, ששולחת את החשבונית – אגב, חשוב לזכור שוועדת הכלכלה כבר קיימה מספר דיונים בכל מה שקשור להמצאה של החשבונית.

אורית נוקד: הרבה פעמים היא מגיעה למי שהרכב רשום בבעלותו ולא למי שרשום במשרד הפנים.

אורית נוקד: יש בעייתיות גם עם זה כי האדם לא תמיד מקבל את החשבונית ואם הוא לא משלם, אז יש שם מנגנון שגורם לכך שהקנס, אחר כך, מרקיע שחקים.

אורית נוקד: בנוסף לזה, החשבונית מאוד מאוד כללית.

אורית נוקד: אתה מקבל את הסכום, אומרים לך שאתה נסעת בכביש ממועד עד מועד וזהו.

אורית נוקד: אתה לא יודע בעצם לאן נסעת, מתי בדיוק נסעת.

אורית נוקד: ואם אתה שואל ורוצה לדעת, אומרים לך לשלם תשלום נוסף.

אורית נוקד: אם אני מבקשת פירוט אז אני צריכה לשלם.

אורית נוקד: אני אומרת את זה גם כאזרחית, גם כיושבת ראש השדולה למען הצרכנים, שמאמינה מאוד בשקיפות.

אורית נוקד: אני חושבת שהצרכנים צריכים לדעת בדיוק מה המחיר עבור השירות שהם מקבלים.

אורית נוקד: אני חושבת שזה בלתי נסבל, שחברה שזכתה במכרז בעצם מסתירה את המידע הזה.

משה כחלון: חברת הכנסת נוקד.

משה כחלון: כדי לקדם את הנושא אני אקריא לך משהו.

משה כחלון: החברה פועלת לפי תקנה 4, שמגדירה מה על בעל הזיכיון להמציא.

משה כחלון: סעיף 4 אומר כך: "א.

משה כחלון: לכל חייב, למעט בעל פיקדון, ימציא בעל הזיכיון חשבון בשל החיובים שלו שנוצרו בתקופת החיוב, אחת או יותר, ובשל חיובים שנצטברו עד יום החיוב ולא נפרעו.

משה כחלון: לגבי כל רכב יומצא חשבון בנפרד".

משה כחלון: אני בכוונה מקריא כדי שתגידי לי אם זה מתאים או לא.

משה כחלון: "לכל רכב יומצא חשבון נפרד, זולת אם נקבע אחרת בהסכם.

משה כחלון: בחשבונות יפורטו כל אלה:

משה כחלון: מספר רישוי של רכב, שם החייב, מספר זהותו ומענו לפי תקנה 6".

יואל חסון: אדוני היושב ראש, אתה יכול להגיד ממה אתה מקריא?

משה כחלון: כביש 6 פועל מכוח חוק.

משה כחלון: כשחוקק החוק הותקנו תקנות על ידי השר לדרכי גבייה.

משה כחלון: חברת הכנסת נוקד הגישה בקשה לדיון מהיר, שאושר בנשיאות הכנסת, והמהות שלו: פירוט חשבוניות של החייבים בכביש 6.

משה כחלון: חברת הכנסת נוקד אמרה בפתח הדברים שלה, שקבלת הפירוט כרוך בעלויות נוספות.

משה כחלון: ביקשתי להקריא מה הם חייבים לבצע לפי התקנות ולראות אם יש התאמות.

משה כחלון: אולי צריך להמליץ להרחיב את התקנות.

משה כחלון: אני ממשיך להקריא: "לגבי כל רכב יומצא חשבון בנפרד, זולת אם נקבע אחרת בהסכם.

משה כחלון: מספר רישוי של רכב, שם החייב, מספר זהותו ומענו לפי תקנה 6, תקופה או תקופת החיוב בחשבון, תאריך הוצאת החשבון, סכום החיוב הכולל לתשלום, מספר הנסיעות שבשלהם נדרשים ודמי גביה בסכומם הכולל.

משה כחלון: 6.

משה כחלון: האירועים כאמור בתקנה 11 שבשלהם נדרשים פיצויים והחזר הוצאות בסכום הנדרש בשל כל אחד מהם".

משה כחלון: אני חושב שאת צודקת, זה לא מופיע פה.

אורית נוקד: נכון, הם לא מחויבים לתת.

אורית נוקד: בגלל זה יזמתי את הדיון.

אהוד סביון: זאת אומרת שאנחנו פועלים לפי החוק.

משה כחלון: כרגע אתם פועלים לפי החוק.

משה כחלון: צריך, אולי, לתקן את החוק.

אורית נוקד: זאת אולי המטרה של החוק.

אורית נוקד: זה שזה חוקי, או.

אורית נוקד: קיי, אני לא חולקת על החוקיות.

אורית נוקד: השאלה היא, האם זה ראוי שזה יהיה המצב.

אורית נוקד: אני חושבת שיש פה פגיעה מאוד חמורה בציבור הצרכנים ולכן אני חושבת שצריך לעשות הכל על מנת לשנות את התקנות.

אורית נוקד: במקרה, כשהמתנתי עכשיו בחוץ לדיון, הבינותי שהנושא עלה בעבר ואיכשהו זה נתקע.

אורית נוקד: כנראה שלמשרד התחבורה הדבר לא כל כך נוח.

אורית נוקד: יכול להיות שמדובר פה בפתיחת המכרז או ההסכמים.

אורית נוקד: לכן אני רוצה להציע לוועדת הכלכלה, שאם אכן לא נצליח לתקן את חקיקה המשנה, תינתן הסמכה בחקיקה הראשית לשינוי המצב הזה שפוגע באלפי צרכנים.

אורית נוקד: במציאות של היום, מה הבעיה בעצם?

אורית נוקד: על איזה הוצאות מדברים?

אורית נוקד: אם באותה הדפסה של חשבונית - כמו שיודעים לחשב כך יידעו גם להעלות את זה בכתב.

יואל חסון: איזה פירוט את רוצה שיהיה בחשבון?

אורית נוקד: יש מספר נסיעות.

אורית נוקד: אני רוצה לדעת את המועדים הספציפיים שבהם בוצעו הנסיעות.

אורית נוקד: ואני גם רוצה לדעת - - -

משה כחלון: עכשיו אני נזכר, בזמנו דובר על צנעת הפרט.

אורית נוקד: גם את המקטעים, מאיפה לאיפה.

יואל חסון: את בטוחה שאת רוצה שיידעו כל פעם מתי עלית על הכביש?

יואל חסון: מתי ירדת מהכביש?

יואל חסון: לאן נסעת?

יואל חסון: מתי חזרת?

אורית נוקד: אני לא מסתירה דבר.

אורית נוקד: אני בעד שקיפות.

יואל חסון: את אולי כן, אחרים אולי לא.

אורית נוקד: יעידו יושב ראש הוועדה ומנהלת הוועדה – גם בחוק לעסקה כתובה וגם החוק שקובע את חובת הגילוי של המוכר לגבי מדיניות ההחזרה, שייכים בעצם לאותה משפחה.

אורית נוקד: אין לה עלות תקציבית.

אורית נוקד: פה יכול מאוד להיות שהמצב אחר, אבל צריך לבדוק את זה.

אליהו גבאי: הטופס שאנחנו מקבלים מכביש 6, לדעתי, הוא הכי פחות מובן.

אליהו גבאי: שולם?

אליהו גבאי: לא שולם?

אליהו גבאי: פטור מתשלום?

אליהו גבאי: מספר הרכב?

אליהו גבאי: זה לא כל כך ברור.

אליהו גבאי: לדעתי צריכים להכין טופס חדש.

אליהו גבאי: תחשבו עליו.

אליהו גבאי: כשאתה מקבל טופס מהבנק כתוב תאריך, כתוב זמן, מה העלות.

אליהו גבאי: מה הבעיה לקבל טופס כזה בכביש 6?

אליהו גבאי: זה יחסוך לאנשים את הצורך להתקשר ולבקש פירוט.

אליהו גבאי: זה יחסוך להם עובדים שלא תמיד עונים.

אליהו גבאי: עד שמישהו עונה מכביש 6 – שיגיד לי מישהו שהצליח לקבל אותם.

לאה ורון: מה גם שהוועדה בטוחה שלחברה יש במערכת הבילינג שלה את הנתונים האלה.

יצחק קמחי: יש ויש.

יצחק קמחי: אם אתה רוצה, תשלם כמה שקלים טובים, 12 שקלים, ותקבל פירוט.

אליהו גבאי: אני אומר לכם שצריך להתאים את הטופס כדי שאפשר יהיה לקרוא אותו.

אליהו גבאי: לדעתי זה דבר אלמנטארי שאדם יידע מתי הוא נסע וכמה פעמים עלה על הכביש.

אליהו גבאי: זה דבר ברור מאליו, ועל זה לא היו צריכים לקיים ישיבה.

אליהו גבאי: גם אם זה לא בתקנון, הייתם צריכים לעשות את זה.

אליהו גבאי: זה ברור מאליו.

אליהו גבאי: ואם זה לא, לדעתי הכנסת צריכה להעביר את התקנה הזאת בהקדם.

אליהו גבאי: לדעתי זה לא היה צריך לקרות.

יואל חסון: קודם כל צריך להבהיר, שנכון להיום כביש 6 לא עובר על החוק.

אורית נוקד: אמרתי את זה.

יואל חסון: הוא מבצע את החוק כהלכתו.

יואל חסון: בוועדת הכלכלה דיברתי בנושאים אחרים שקשורים לכביש 6.

יואל חסון: אני, כמו רבים מתושבי ישראל, התחלתי עם כביש 6 מאוד בחשדנות.

יואל חסון: קודם כל, עצם העובדה שגובים כסף עבור הנסיעה בו.

יואל חסון: נסעתי בכביש בימים הראשונים שלו והייתי נוסע לבד, פשוט לבד, הכביש רק שלך.

יואל חסון: היום אתה נוסע בכביש הזה ואתה רואה שאנשים נכנסים אליו בכיף ונהנים ממנו.

יואל חסון: אתה גם רואה שיפור הולך ומתרחב בעניין של השירות שניתן לאזרח.

יואל חסון: גם החשבונית השתנתה.

יואל חסון: אגב, לא לשכוח את השירותים שניתנים לאנשים שנתקעים שם.

משה כחלון: אני מניח שהיית שמח אם השוליים היו קצת יותר רחבים, אם היו מפרצי חניה, אם היתה תאורה על הכביש.

משה כחלון: יואל חסון: זה דיון אחר.

משה כחלון: אדוני היושב ראש, יש פה קטע שמחוקקים פה חוקים או תקנות, ויש פה ותיקים ממני, אז לא חשבו על הכל באותו זמן.

משה כחלון: אחר כך חושבים על הדברים בדיעבד ובאים בטענות לחברות.

משה כחלון: החברה נדרשה לשים תאורה?

משה כחלון: היה לי דיון בוועדת הכלכלה בעניין התאורה.

משה כחלון: היא לא נדרשה.

משה כחלון: הם גוף כלכלי הם צריכים להרוויח והם חושבים באופן כלכלי.

משה כחלון: אז קודם כל, בוא נאשים את עצמנו.

משה כחלון: זה לא הדיון, יש לי הרבה תשובות בעניין הזה.

משה כחלון: תמשיך בעניין של החשבוניות כי יש לי תשובה כמה עולה אדם למשפחה שלו, לא לחברות הביטוח, אם הוא נהרג בעקבות משהו - זה לא הדיון אז בוא נמשיך בדיון לגבי החשבונית.

יואל חסון: אם משווים את החשבוניות שהיו בהחלה לחשבוניות שמקבלים היום, אז באמת רואים הבדלים ורואים דברים אחרים.

יואל חסון: לדעתי הדברים היום הרבה יותר נהירים והרבה יותר פתוחים.

יואל חסון: לגבי הפירוט.

יואל חסון: צריך לעשות הבדלה בין זה לבין נותני שירות אחרים.

יואל חסון: בכביש 6 אין שפע שירותים והשירותים מאוד ברורים.

יואל חסון: גם המקטעים הם מאוד ברורים וגם השירות עצמו הוא מאוד ברור.

יואל חסון: מה כבר אפשר לפרט?

יואל חסון: שיצאת בכניסה הזאת ונכנסת בכניסה השניה?

יואל חסון: די ברור מה עשית בכביש ואיפה היית.

יואל חסון: לגבי המקטעים, אתה רואה את זה במספר הנסיעות.

אורית נוקד: זה מופיע כמקשה אחת.

משה כחלון: אני מבקש מחבר הכנסת אליהו גבאי להחליף אותי.

יואל חסון: גם בחשבונית עצמה מצוינים המחירים לפי המקטעים.

יואל חסון: לכן אני חושב שהחשבונית היא מספיק נהירה.

יואל חסון: צריך ללכת בכיוון של לעודד את כביש 6, כי זה גם אינטרס שלו.

יואל חסון: זה גוף שיווקי שרוצה שכמה שיותר ייכנסו לכביש שלו.

יואל חסון: הוא צריך להמשיך בכיוון של נהירות כלפי האזרח ועדכון תמידי ולא בדרך של חובה.

יואל חסון: אם נרצה בעתיד לשנות את התקנות, אז נשנה אותם.

יואל חסון: לדעתי צריך לקחת בחשבון שמדובר בגוף שיווקי, בגוף עסקי, שבעצמו רוצה להיות מסביר יותר.

יואל חסון: התרשמתי מדיון קודם, שאם בודקים את הצורה שבה הציבור "בלע" את כביש 6, כבר היום יותר ויותר קולטים את מהות השירות ומבינים אותו והתלונות יורדות.

יואל חסון: לכן, בשורה התחתונה יש להבהיר שכביש 6 לא עוברים על החוק והם מבצעים אותו כהלכתו.

יואל חסון: שנית, נושא פירוט החשבונית לגבי השהות הוא לא כזה קריטי כי אין כאן שפע של שירותים.

אורית נוקד: אבל יש שפע של קנסות שמכפילים את עצמם ואז הצרכן מתבלבל, הוא צריך לדעת למה לשייך את זה.

יואל חסון: הנושא כאן הוא לא נושא הקנסות.

זאב פרידמן: חבר הכנסת חסון, האם מקובל עליך שחשבונות, שהם מאוד מאוד פשוטים, כמו למשל חשבון המים - האם נראה לך הגיוני וסביר שעירייה תשלח לי חשבון ותאמר לי: "אתה חייב לשלם 450 שקלים" וזהו?

זאב פרידמן: היא לא תאמר לי למה?

זאב פרידמן: אם אני אתקשר, יגבו ממני 12 שקלים כדי לדעת ש-250 שקלים זה ארנונה ועוד סכום אחר זה עבור צריכת מים.

זאב פרידמן: כמה מים?

זאב פרידמן: אז נתקין תקנה גם על כמה מים.

זאב פרידמן: כשנותנים מספר אחד כולל זה בעייתי.

יואל חסון: בשורה התחתונה, אני מציע שהכיוון של הדיון יהיה על הליכה בכיוון שיווקי.

יואל חסון: שגם בחשבונית, וגם בפרסומות, הדברים יהיו נהירים, מסבירי פנים לאזרח ומשכנעים לאזרח.

יואל חסון: לגבי הפירוט, אני לא חושב שזה דבר ריאלי, כי אין כאן שפע של שירותים.

אליהו גבאי: מי מבקש רשות דיבור?

יהודה דרורי: אני.

אליהו גבאי: מה תפקידך?

יהודה דרורי: אני פה בכנסת בדרך כלל יועץ פרלמנטארי ואני גם זה שכותב את האינטרנט לכנסת.

יהודה דרורי: באתי הנה בתור אדם פרטי על מנת לתמוך במשהו שאומרת גברת נוקד.

יהודה דרורי: עברתי עכשיו שני עררים בכביש 6 - - -

אליהו גבאי: לא את כל הסיפור עכשיו.

יהודה דרורי: אני רק מבקש אותך לתת לי רשות דיבור ראשון משום שיש לי ועדת פנים.

אליהו גבאי: עורך דין רווה בבקשה.

יהודה רווה: קודם כל אני שמח שהובהר שהדברים נעשו על פי חוק.

אורית נוקד: סליחה, זה נאמר בתחילת דבריי.

יהודה רווה: הטענה מופנית לגוף הלא מתאים.

יהודה רווה: דרך ארץ היא קבלן משנה של מדינת ישראל.

יהודה רווה: מדינת ישראל הוציאה מכרז ולפי תנאי המכרז נקבעו ההערכות הכספיות של דרך ארץ.

יהודה רווה: בהתאם לתנאי המכרז והתקנות, הפירוט שצריך להיות בחשבונית מופיע גם בתקנות וגם בתשובה שלנו למכרז.

יהודה רווה: אם היו כותבים במכרז שצריך לתת פירוט, יכול להיות שדרך ארץ היתה מציעה הצעה שהיא גבוהה בעוד 2 אגורות לנסיעה והיתה נפתרת הבעיה.

יהודה רווה: לעשות את זה היום רטרואקטיבית, זה אומר בעצם שינוי של החוק.

אורית נוקד: הוא מתכוון שפותחים את המכרז.

יהודה רווה: לא, אפשר לשנות את החוק, רק אני רוצה להסביר לכם איפה זה עומד.

יהודה רווה: אם משנים את החוק, לפי הסכם הזיכיון בין דרך ארץ למדינה, המדינה צריכה לשלם לדרך ארץ את העלויות כתוצאה משינוי החוק.

יהודה רווה: אם תחליטו פה לשנות את התקנות, וזאת ודאי סמכותכם, אז התוצאה היא שבעצם זה ייפול על כלל הציבור.

יהודה רווה: האם זה נראה לך ראוי שהציבור שלא משתמש בכביש, באמצעות המדינה, יצטרך לשלם לדרך ארץ את ההוצאות עבור אלה שכן משתמשים בכביש?

יהודה רווה: יש חברות אחרות, ציבוריות ופרטיות, שגובות.

יהודה רווה: בזק היא חברה ממשלתית, עד לפני כמה חודשים, לא נותנת פירוט.

יצחק גלנטי: האם נראה לך סביר 12 שקל כדי להדפיס כמה שורות שנמצאות במחשב שלך?

יהודה רווה: זה לא 12 שקלים.

יהודה רווה: לא צריך לכעוס, אנחנו פשוט לא הכתובת לזה.

יהודה רווה: אם יגידו שרוצים לתת פירוט, דרך ארץ תגיד - - -

אורית נוקד: אבל אתם הכתובת לא ברמה של החוק.

יהודה רווה: אני רוצה להבהיר את הצד המשפטי.

יהודה רווה: אם אתם תחליטו, דרך ארץ תעשה חישוב - דרך אגב, זה לא עניין של אותה מדפסת, זה עניין של התוכנה.

יהודה רווה: דרך אגב, יש 5-6 מיליון חשבוניות שצריך לשלוח.

יהודה רווה: יש כאלה שמתעניינים וכאלה שלא מתעניינים.

לאה ורון: זה נלקח בתחשיב בתקנות, החברה מכוסה.

יהודה רווה: אם אתה רוצה חשבון בלי פירוט, אתה מקבל את זה מבזק כל חודש.

יהודה רווה: ואם אתה רוצה לשאול את בזק את הפירוט, אתה משלם להם 4.8 שקלים.

יהודה רווה: למה אף אחד לא התלונן על כך עד היום?

זאב פרידמן: התלוננו.

יהודה רווה: אני אומר שאנחנו לא הכתובת.

יהודה רווה: אנחנו נעשה מה שאתם תחליטו, אבל בסופו של דבר זה ייפול על כלל הציבור.

יהודה רווה: אני לא חושב שמי שלא נוסע מימיו ואולי אין לו מכונית בכלל, צריך להשתתף בתשלום.

אליהו גבאי: עורך דין רווה, הדוגמא של בזק לא מתאימה כי בחשבון של בזק יש פירוט מלא.

יהודה רווה: אין פירוט חשבון.

יהודה רווה: אני אראה לך את החשבון שלי.

יהודה רווה: אולי כחבר ועדת הכלכלה אתה מקבל פירוט, אני לא.

יהודה רווה: אם אתה רוצה לקבל פירוט זה עולה 4.80 שקלים.

יהודה רווה: דרך אגב, זה לא 12 שקלים אלא 80 אגורות ועוד שקל.

יהודה דרורי: זה שהכנסת מחוקקת חוק וזה שהממשלה קובעת תקנות, זה עוד לא אומר שזה בסדר וזה לא אומר שזה חוקי.

יהודה דרורי: מדוע?

יהודה דרורי: לי היה חוב של 120 שקל, היה לי דיון איתם, ואני מקבל חשבון על 8,500 שקלים, זה אומר שמישה עושה עסקים יותר גרועים מהשוק האפור, וזה כביש 6.

יהודה רווה: הגשת ערר?

יהודה דרורי: כן.

יהודה דרורי: הערר שלי התקבל והשופט גור כתב: "החשבוניות לא נכונות, לא נשלחו, אין שום הוכחות, אין שום דבר".

יהודה דרורי: אני רוצה שאתם תבינו דבר אחד.

יהודה דרורי: אתם מנצלים כוחניות של חברה, של הרבה מאוד לוביסטים, על מנת לקבל את החוקים הלא נכונים האלה.

יהודה דרורי: הכנסת הזאת צריכה לשנות את החוק - - -

אליהו גבאי: זה לא נושא הדיון.

יואל חסון: - - -

יהודה דרורי: סליחה, אני מדבר לא אתה.

יואל חסון: יש לי הצעה לסדר.

יהודה דרורי: מר חסון, אתה הלוביסט הכי גדול שלהם פה.

יואל חסון: אין לך זכות לדבר אלי ככה, אתה שומע אותי?

יואל חסון: מי אתה בכלל?

יואל חסון: אתה יודע מה אני עושה כאן בכנסת?

אליהו גבאי: אדוני, זה לא תפקידך להעיר לחברי כנסת.

אליהו גבאי: אני מבקש ממך להתנצל.

יואל חסון: אדוני היושב ראש, אני לא אעבור על זה בשתיקה.

יואל חסון: אני מבקש שהוא ייצא.

יואל חסון: תסלח לי, מי אתה בכלל?

יואל חסון: אתה קורא לי לוביסט?

יהודה דרורי: אתה לוביסט.

יואל חסון: אני נבחר ציבור, תתבייש לך.

אליהו גבאי: תתנצל, בבקשה, בפני חבר הכנסת.

יואל חסון: אני מבקש שהוא ייצא.

אליהו גבאי: בבקשה תתנצל בפניו, אם לא, תצא החוצה.

יהודה דרורי: אני מתנצל.

יואל חסון: קורא לי לוביסט?

לאה ורון: אנחנו בכלל מבקשים ממר דרורי, שלא הוזמן לדיון, לצאת מהחדר, זה הכל.

אליהו גבאי: בבקשה, אתה לא יכול ככה לשבת כאן ולקרוא – בבקשה לצאת מהחדר.

לאה ורון: מר דרורי, אנחנו מבקשים אותך לצאת.

יואל חסון: חוצפן, אני אגיש תלונה ליושבת ראש הכנסת.

יואל חסון: אם אתה עובד כאן, אני אגיש תלונה ליושבת ראש הכנסת.

יהודה דרורי: אל תאיים עלי, אתה לא מפחיד אף אחד.

יואל חסון: אני אגיש נגדך תלונה ליושבת ראש הכנסת, חוצפן.

לאה ורון: הוא נותן שירותי מידע ליפעת, או משהו כזה.

לאה ורון: כן, יש מקום להגיש נגדו תלונה, משום שהוא לא מתנהג בצורה ראויה.

אליהו גבאי: סליחה, זה לא מקובל.

יצחק קמחי: אדוני, לא מקובל ולא יכול להיות שחברה פרטית תבוא ותהלך אימים על כל הציבור.

יצחק קמחי: חברת הכנסת אורית נוקד אומרת דברים נכונים, דברים שעלו בעבר גם בוועדה זאת.

יצחק קמחי: גם אני בעבר כתבתי על הנושא הזה למנכ"ל משרד התחבורה.

יצחק קמחי: הוא הפנה אותי אז לחברת לכביש חוצה ישראל, שבניגוד למה שאמר עורך דין רווה, אומרת לי: "הפעלת הכביש נעשית על ידי חברת ההפעלה פועלת מטעמה של חברת דרך ארץ הייווייז דרך ארץ 1997".

יצחק קמחי: זאת אומרת, אחד זורק על השני מי אחראי פה.

יצחק קמחי: מבחינת הצרכן הוא משלם את הכסף לחברת דרך ארץ הייוויז והוא זכאי לקבל ממנה חשבונית ברורה.

יצחק קמחי: הוא זכאי לדעת את אותם פרטי מידע שחסרים בתקנות.

יצחק קמחי: כולנו פה מסכימים שהם חסרים בתקנות.

יצחק קמחי: ואם לצורך זה צריך לשנות את כל מערכת המחשב של חברת דרך ארץ ולהטיל את זה על חשבון הציבור, ובגלל זה זה לא ייעשה, זה לא נכון.

יצחק קמחי: אם חברת דרך ארץ אכן עם הפנים אל הצרכן ואל הציבור ולטובתו, שתהיה שקופה ותיתן לו את המידע האלמנטארי.

יצחק קמחי: מה מבקשים פה?

יצחק קמחי: תגיד לי באיזה יום נסעתי.

יצחק קמחי: אני מקבל חשבונית אחת לחודש, או אחת לחודשים, במקרה שאין לי הרבה נסיעות, ואני צריך לזכור לאן נסעתי.

יצחק קמחי: אי אפשר להגיד לי תאריך?

יצחק קמחי: בשביל זה אני צריך להגיש ולשלם עוד כסף?

יצחק קמחי: זה אלמנטארי, לא יותר מזה.

יצחק קמחי: שיבואו ויתכבד, כשירות לציבור, ולא להפחיד אותנו שהמדינה תשלם לנו את העלויות של שינוי המערכת שאני לא יודע מה הם.

יצחק קמחי: אז התקנות, לצערי הרב, כמו תקנות אחרות, לא הותקנו בשיתוף פעולה עם הגנת הצרכן.

יצחק קמחי: לא עם הממונה על הגנת הצרכן, לא עם ארגוני צרכנים ויש מקום שבנושאים צרכניים יבואו ויתייעצו אם מומחים בתחום.

יצחק קמחי: מה צריך להיות בחשבונית ואיזה פרטים צריכים להיות?

יצחק קמחי: שיפנו למי שיותר מומחים בתחום.

יצחק קמחי: משרד התחבורה מומחה בלתת את הזיכיון ולהקים את הכביש.

יצחק קמחי: מפעל מפואר, כשלעצמו, נותן שירות טוב לכלל הציבור.

יצחק קמחי: אין לי טענה אחת על הנושא.

יצחק קמחי: אבל בדבר האלמנטארי של שירות הצרכן, תנו את המידע הזה.

יצחק קמחי: מה מונע מהם לתת את השורה הנוספת עם הפירוט המלא?

אהוד סביון: לגבי התחום השירותי.

אהוד סביון: התדמית של הכביש, רמת השירות, יש שיפור בכל פרמטר ואנחנו בודקים את זה בסקרים.

אהוד סביון: נאמר פה שלא עונים לטלפון.

אליהו גבאי: ניסית פעם להתקשר לחברה?

אורית נוקד: לצערי זאת לא רק בעיה שלהם.

אהוד סביון: אנחנו נמצאים בזמן ממוצע של 44 שניות של מענה, שזה בין הנמוכים מבין ה"קול סנטרים" האחרים.

אהוד סביון: בנוסף למה שנאמר שאנחנו באמת עומדים בתקנות, התקנות עצמן כן נקבעו עם ההתייחסות של כל הגורמים.

אהוד סביון: אתם יודעים איך נקבעות תקנות.

אהוד סביון: ברגע שנקבעו התקנות לגבי כביש חוצה ישראל, מועברות התייחסויות של כל הגורמים: המועצה לצרכנות, משרד המשפטים, כל גורם וגורם.

אהוד סביון: עלה אז הנושא של צנעת הפרט.

לאה ורון: אבל אז לא נדרש אז אישור של הכנסת על התקנות האלה.

לאה ורון: הן אושרו ללא - - -

אהוד סביון: סליחה.

אהוד סביון: שר התחבורה תיקנן את התקנות וזה הועבר לוועדה פה.

אהוד סביון: אני ישבתי פה, ואחרי הכל הכל זה אושר כאן.

אהוד סביון: אני אומר את זה כי הייתי נוכח.

אהוד סביון: אני לא מנסה להתחבא מאחורי זה, אבל נושא צנעת הפרט עלה כאן בכל הדיונים.

לאה ורון: אני חוששת שאתם טועים לגבי האישור של הוועדה.

אהוד סביון: זה חייב להיות בתקנות האלה.

לאה ורון: אני מחזיקה את התקנות לפני.

לאה ורון: "בתוקף סמכותי, לפי סעיפים 12, 12ב' ו-16 לחוק כביש אגרה, כביש ארצי לישראל, ובהסכמת שר האוצר ושר התחבורה, אני מתקין תקנות אלה".

לאה ורון: משמע, לא נדרש אישור של מי מוועדות הכנסת.

אהוד סביון: אני מוכן לבדוק את זה ולחזור אם צריך.

לאה ורון: אין לך מה לחזור כי זה החוק המסמיך איפשר שהתקנות יותקנו.

אהוד סביון: אנחנו רואים את זה במסגרת חוזה הזיכיון והחזר ההלוואה הגדולה.

אהוד סביון: בכל המנגנון הגדול הזה של הפרויקט, אנחנו בהחלט רואים את הנושא השירותי מעל לכל.

אהוד סביון: לכן, אל"ף, עלות החשבון שאנחנו קבענו, שזה 80% מהצרכנים, משלמים 1.80 שקל.

אהוד סביון: בכל המקומות האחרים גובים בין 4 שקל ל-11 שקל.

יצחק גלנטי: 1.80 שקל עבור שורה או עבור כל הדף?

אהוד סביון: על כל הפירוט 1.80.

זאב פרידמן: זה לא מה שאמרו לנו.

אהוד סביון: תנו לי לסיים.

אהוד סביון: אם אתה מזדמן, שזה 20%, אז חד פעמי אתה משלם 12 שקלים.

יואל חסון: זאת אומרת, בבקשה הראשונה שלי.

יואל חסון: אם הפכת להיות לא מזדמן, הפעם השניה שלך זה ב-1.80 שקל.

אהוד סביון: פעם בחודש אתה מקבל את זה ב-1.80 שקל.

אהוד סביון: בנוסף, אם אתה מטלפן לקול סנטר אתה מקבל תמיד את חמשת הנסיעות האחרונות שלך כשירות.

אהוד סביון: הם מציינים לך מאיפה לאן, וזה ללא תשלום.

זאב פרידמן: אבל אם אתה רוצה להגיש ערר ואתה צריך את המידע הזה בכתב, אז אתה נדרש לשלם.

אהוד סביון: אם אתה מנוי אז זה 1.80 שקל.

זאב פרידמן: אני לא מדבר על המנוי.

זאב פרידמן: אני מדבר על העיקרון.

אהוד סביון: אבל 80% מהנסיעות זה של מנויים, אז זה בדיעבד.

זאב פרידמן: דיברנו על 6 מיליון מנויים.

אהוד סביון: אנחנו מוציאים 300,000 חשבוניות בחודש.

אהוד סביון: עוד נתון נוסף שאני חייב להגיד אותו וזה חשוב להגיד.

אהוד סביון: בסך הכל הוועדה מלווה אותנו וזה לברכה ואנחנו קשובים לרחשים האלה.

אהוד סביון: העררים ירדו בצורה דרמטית.

אהוד סביון: היינו פה בוועדה, לפני 3 שנים, עם 4,000 עררים לשנה.

אהוד סביון: השנה אנחנו נמצאים בקצב של 1,500 עררים, ואפילו פחות ומתקרבים ל-1,000 בשנה.

אורית נוקד: כי יש 80% מנויים.

אהוד סביון: אנשים מבינים את השירות.

אהוד סביון: כולנו ביחד עשינו פה מהפכה.

אהוד סביון: הכביש הזה הוא באמת מוצלח.

אהוד סביון: פעם ראשונה משלמים על שירות שעד עתה ניתן חינם.

אהוד סביון: דבר נוסף, זה שיטת כביש אגרה שכולו אלקטרוני.

אהוד סביון: זאת אומרת, אין מחסומים באמצע.

אהוד סביון: זאת בעיה.

אהוד סביון: באמת יש פה מהפכה מבחינת תרבת התשלום.

אהוד סביון: אני מספר לכם שמצד שני, אחוז הגביה שלנו מתקרב ל-98%.

אהוד סביון: איזה גוף במדינת ישראל, בלי עררים ובלי קנסות, יש לנו 98% משלמים.

אליהו גבאי: זה מחייב אותך להתייעל.

אהוד סביון: זאת אמרת שרק 2% לא משלמים.

יואל חסון: הלוואי ברשות המיסים.

אהוד סביון: הלוואי ברשות המיסים.

אהוד סביון: חבר הכנסת חסון, משטרת ישראל אימצה את השיטות האלה.

אהוד סביון: בנושא הדרקוני של החרמת רכב, לפי החוק, על הכביש.

אהוד סביון: היום משטרת ישראל, על כל עבירת תנועה, מחרימה רכבים ומאחסנות אותם.

אהוד סביון: אנחנו ירדנו בנושא של החרמות רכבים מבחינת התפיסה של הרכב.

אהוד סביון: עד כדי כך ההרתעה עבדה שכמעט אין לנו רכבים במגרשי האחסנה שלנו.

אהוד סביון: זיהוי הרכב נעשה על ידי מערכת מאוד מתוחכמת של מצלמות.

אהוד סביון: אם אתה מנוי, אז על ידי המכשיר וזה זיהוי חד ערכי בלי בעיות ב-99.9%.

אהוד סביון: אם אתה לא מנוי, אנחנו מצלמים מאחור את המספר.

אהוד סביון: יש פה טכנולוגיה מאוד מתקדמת של המרת המספר לשיטה דיגיטלית.

אהוד סביון: אנחנו מקושרים למשרד הרישוי ומקבלים ממנו את הכתובת של בעל הרכב.

אהוד סביון: בזה יש בעיה, שבעררים יצאנו כלא צודקים.

אהוד סביון: אנחנו מכבדים את זה ומשפרים.

אהוד סביון: בגלל שהמאגר במשרד הרישוי לא מעודכן, יש לנו בעיות עם זה.

אהוד סביון: אנחנו כל הזמן משפרים בנושא הזה.

זאב פרידמן: הזכות לקבל מידע על הכסף שגובים ממני היא זכות טריוויאלית.

זאב פרידמן: היא זכות כמעט חוקתית, שאחרת מוציאים מאיתנו כספים וזה נוגע לקניין שלנו.

זאב פרידמן: אפשר לראות בזה אפילו פגיעה עקיפה בקניין.

זאב פרידמן: אני חושב שהזכות היא כל כך טריוויאלית עד שלא עלה בדעתו של המחוקק שלא ימסרו את המידע הזה.

יואל חסון: סלח לי אדוני, אתה ממש מיתמם.

יואל חסון: אתה רואה אותי בוועדה הזאת כל הזמן.

יואל חסון: אנחנו כל הזמן מדברים בבעיה, שאגב, אצלם היא הכי קטנה.

יואל חסון: במקומות שהפירוט כל כך נדרש, הוא לא קיים היום במדינת ישראל.

יואל חסון: מה כבר יפרטו?

יואל חסון: שני מקטעים?

יואל חסון: שלושה מקטעים?

יואל חסון: אני מדבר איתך על מגוון של שירותים בחברות אחרות שאתה משלם סכום אחד ואתה לא יודע על מה.

זאב פרידמן: חובת מסירת המידע צריכה לחול על כולם.

זאב פרידמן: זאת זכות בסיסית.

זאב פרידמן: התקנות מדברות על דרך מסירת חשבון, ואני לא בטוח שזה באמת חל לגבי מתן חשבונית.

זאב פרידמן: תקנות מס הכנסה קובעות מה כן צריך להיות בחשבונית, וזה לאו דווקא בחשבון, וזאת הפרשנות הנכונה.

זאב פרידמן: שם כן צריך לפרט את כל הפרטים שנדרשים לצרכן על מנת לבקר את החשבונות.

זאב פרידמן: אני שואל שאלה פשוטה: אתם נותנים לצרכן זכות ערר.

זאב פרידמן: זעות ערר עם איזה מידע?

זאב פרידמן: מידע שהוא לא נגיש?

זאב פרידמן: זה מהווה חסם כי הצרכן צריך להתקשר ואחרי שהוא מתקשר הוא צריך לפנות לבקש ולשלם.

זאב פרידמן: הדבר הזה הוא בלתי אפשרי.

אליהו גבאי: אנחנו צריכים לסכם את הישיבה.

ניר הרוש: אני מהחשב הכללי.

ניר הרוש: לא נאמר פה, גם על ידי אודי, שיש עוד דרך לקבל פירוט מלא וזה בעל פה וזה בחינם.

ניר הרוש: נכון אודי?

לאה ורון: הוא אמר על ידי פניה ל"קול סנטר".

אורית נוקד: לגבי 5 הנסיעות האחרונות שנעשו, לגבי מזדמנים.

ניר הרוש: זה לגבי כולם.

יואל חסון: לאה, התחלת את הדיון הזה באיחור, אז אפשר קצת להתעכב.

לאה ורון: הבעיה היא שהדיון הבא הוא בהצעת חוק זכות יוצרים ומחכים בחוץ 81 איש.

לאה ורון: תשקלו אתם, אם אתם רוצים שיחכו לכם 81 איש.

ניר הרוש: אנחנו הפקנו לקחים.

ניר הרוש: אנחנו בחקיקה חדשה שתובא לאישור ועדת הכלכלה.

ניר הרוש: אנחנו נבקש להגדיל את רמת הפירוט אבל צריך להבין שיש עכשיו בעיה לשנות.

ניר הרוש: זה יעלה לנו הרבה מאוד כסף.

ניר הרוש: אנחנו לא נכנסנו פה לסכומים, אבל זה יעלה הרבה מאוד כסף שלהערכתנו הוא לא מתחייב.

ניר הרוש: אין שום סיבה.

ניר הרוש: רמת הפירוט היא אפילו יותר גבוהה, השירות יותר גבוהה ממה שניתן על ידי שאר החברות, ולכן אנחנו מתנגדים.

זאב פרידמן: האם אין חובת פירוט בחשבונית על פי תקנות מס ההכנסה?

אריה שבתאי: כל הנושא של החשבוניות עמד בפני בית המשפט שקבע שהחשבוניות בסדר.

אריה שבתאי: אודי אמר שהיום מגיעים כ-1,000 עררים.

אריה שבתאי: היום מגיעים כ-50 עררים לחודש ומתוכם לדיון מגיעים 10% משום שבדרך, דרך ארץ מורידה אותם.

אריה שבתאי: אני מדבר כרשות הממונה.

אריה שבתאי: נכון שאולי בחשבוניות יש לתקן, להבהיר דברים כדי שיהיו ברורים יותר, אבל לא בעניין של פירוט החשבוניות.

אורית נוקד: אני חושבת שזאת זכותו הבסיסית של כל אזרח לקבל לפחות את הפירוט של המועדים של הנסיעות שבהם הוא עבר בכביש.

אורית נוקד: אני רוצה להציע הצעה.

אורית נוקד: אל"ף, אני פונה אליכם שתלכו לקראת הצרכנים ולמרות שאתם לא חייבים כרגע על פי חוק, תדאגו להכניס לחשבונית את הפירוט של המועדים.

אורית נוקד: אני מבקשת ממך, אדוני היושב ראש, שנקבע דיון נוסף בעוד כחודש על מנת לשמוע מה עמדת החברה.

אורית נוקד: היה והעמדה לא תקבל את ההצעה שהצעתי, אני פשוט ארצה לתקן את התקנות או לחילופין את החוק.

אורית נוקד: אין אפשרות היום שלא תהיה שקיפות בכל מה שנוגע לנושא צרכנות.

אליהו גבאי: בבקשה, הצעה שונה.

יואל חסון: בוועדה הזאת אני קשוב ופועל למען הצרכן.

יואל חסון: לפעמים במאבק שלנו אנחנו מתייחסים לצרכן כאדם טיפש ואדם שלא מבין מה הוא עושה ואנחנו רוצים לחשוב בשבילו.

אורית נוקד: יואל, אתה יכול להבין מהחשבונית?

אורית נוקד: עם כל כפל הקנסות אפשר להבין משהו?

אורית נוקד: אי אפשר.

יואל חסון: קודם לא הבנתי, היום אני מבין.

יואל חסון: הצעתי לסכם את הדיון בכך ששמענו את העמדות – אגב, שמענו גם את עמדת האוצר, שבעיניי היא מאוד משמעותית.

אליהו גבאי: שמענו גם את ירון זליכה.

יואל חסון: שמענו גם את עמדת כביש 6.

יואל חסון: אני מציע שהסיכום של הדיון הוא שאנחנו נקיים דיון בעוד שלושה חודשים שבו כביש 6 ויגידו: "שמענו, שקלנו, ראינו" - - -

אליהו גבאי: מה יש לו לחדש?

אליהו גבאי: אנחנו כעת פונים אליו ומבקשים מטוב ליבו.

אליהו גבאי: הוא אומר שיש לו, ברוך השם, גביה של 98%.

אליהו גבאי: הוא משגשג ומצליח.

אליהו גבאי: אז שיבוא לקראת הציבור, גם אם הוא לא חייב לתת חשבונית מפורטת.

אליהו גבאי: אם לא, אני מציע לקבל את עמדתה של חברת הכנסת אורית נוקד לפנות לשר התשתיות לשקול לתקן את התקנות.

אליהו גבאי: מי בעד ההצעה?

אליהו גבאי: מי נגד?

אליהו גבאי: הצבעה בעד - רוב נגד - 2 נמנעים – אין הצעתה של חברת הכנסת אורית נוקד נתקבלה.

אליהו גבאי: הצעתה של חברת הכנסת נוקד נתקבלה.

לאה ורון: אני רוצה לומר לחברי הכנסת המתנגדים, שבמסקנת שוועדה מניחה יש מקום לכתוב גם את דעת המיעוט.

לאה ורון: אשר על כן, דעתכם גם תוצג במסקנות שהוועדה תניח.

זאב פרידמן: חבר הכנסת חסון, רק שתדע שתלונות בדיוק על הנושא הזה מתקבלות מצרכנים מידי יום ביומו, לא רק במועצה לצרכנות אלא אצל הממונה על הגנת הצרכן, בוועדה לפניות הציבור, בוועדת הכלכלה.

זאב פרידמן: תלונות מתקבלות בכמויות בלתי מתקבלות על הדעת.

זאב פרידמן: זה מידע חיוני וחשוב לצרכן והוא זכאי לקבל אותו.

אליהו גבאי: הישיבה נעולה.